بسم الله الرحمن الرحيم الحمد لله رب العالمين والصلاة والسلام على سيدنا رسول الله وعلى اله وصحبه ومن دعا بدعوته الى يوم الدين ايها الاخوة السلام عليكم جميعا ورحمة الله وبركاته
واعتذر لكم ان تأخر هذا اللقاء قليلا فلقد كنا في اجتماع مطول جدا واستغرق وقتا طويلا الحقيقة في محاولة لتدارك الامور العامة الان في البلاد واسأل الله سبحانه وتعالى ان يكلل هذه الجهود
غدا بنجاح او ربما في خلال ايام نسأل الله التيسير والتوفيق يا رب العالمين وان كنت طبعا آآ يعني لا اريد ان اعطيكم املا انها وصلت الى الدرجة اللي يعني ممكن تحل الامور. لكن الامل في وجه الله سبحانه وتعالى
قائم ونسأل الله التيسير طبعا انا كنت اريد ان اتناول اليوم عدة امور متعددة لكن ربما ضيق الوقت هيمنعني من الاسترسال فيها آآ وان شاء الله هنلتقي بكرة ايضا هنا مرة تانية
اه اه لكن انا يهمني اه لاني محتاج الوقت اتكلم عن ازمة القضاء وموضوع قانون السلطة القضائية وغضب القضاة من هذا الامر وما الى ذلك محتاج اتكلم عنه لانه آآ هو المثار هو المطروح
آآ بس يهمني قبل ما ابدأ لعل اني عايز اخد الوقت كله فيه واتكلم فيه الحقيقة براحتي وخصوصا ان انا عملت استقصاء للمنشور كله علشان اعرف اتناوله فعايز اخلص من النقطتين الاول
تريعتين اقولهم لحضراتكم اولا وبكل وضوح لازم تعرفوا ان انا لا يخطر في بالي مطلقا ان انا اتناول بالهجوم مسلا اي حزب من الاحزاب احزاب اخواننا الكرام اللي هي الاحزاب التي تقصد الى الصلاح والاصلاح والتقى وما الى ذلك. الكلام
ده ما بيخطرش على بالي يعني ما بيبقاش ما بيمرش بذهني واذا مر بذهني فانا فانا اباه وارفضه بكل قوة عشان كده احيانا السنة او او بلاش السنة تقول اذان الشياطين
هي اللي تترجم الكلام على انه نوع من انواع الهجوم. في الحقيقة احنا مثلا لما اتكلمنا بالامس بتيجي على احد الاحزاب الاحزاب اللي المفروض ان هي قائمة يعني على على نفس الفكرة حتى اصلا اللي هي الفكرة رفع رفع
نفس الرسالة وهذا موجود فالاحزاب دي لما بتيجي انت توصف مواقفها بتقول ان هم عملوا واحد اتنين تلاتة اربعة خمسة. ده مش نقد ولا هجوم ده انت بتذكر الواقعة مجردة بتحكيها بتقول مسلا فلان راح لفلان يوم كزا
فلان قابل فلان يوم كزا فلان تكلم عن فلان يوم كزا فلان طلع بيان يوم كزا لما تحكي الكلام ده وانت ما بتقولش اي حاجة غير انها الحكاية خلاص دي حكاية مواقف
وفي نفس الوقت الحزب صاحب هذه المواقف هو نفسه معترف بها. هو اللي بيقولها وهو معتز بها وهو مقتنع بها وهي منهجه يبقى انت بتقول نفس اللي هو بيقوله يعني انتم الاتنين بتقولوا نفس الكلام. انت بتقول انهم عملوا واحد اتنين تلاتة اربعة خمسة. وهم بيقولوا احنا عملنا واحد اتنين تلاتة اربعة خمسة
وخلاص اين اين وجه انه ده نوع من انواع النيل؟ لا ابدا ده انت بتحكي المواقف وبتقول ان المواقف دي ما كانتش فلتة منهم. ده كان طبقا لمنهجهم. وهم بيقولوا المواقف دي ما هياش فالتة مننا للزمن. هجنا احنا كده
لو ده الصحفي كذا ده نفس الكلام فارجوكم ما حدش ياخد الكلام ده. فمثلا على سبيل المثال مثلا لو انا هقول والله ده حزب الحرية والعدالة اللي عمله ان هو بيؤيد ان الرئيس طلع اعلان دستوري
ده دي حكاية. انا لسه ما بنتقدش ما انتقدتش لما اقول ان حزب النور مثلا وافق على انه يذهب مثلا الى آآ التفاوض مع جبهة الانقاذ علشان مبرراته في هذا. ده ليس هجوما ده حكاية
ما حكاية نحن يا اخواني لا نزيد عن هذا. كون بقى انك بعد ما بتخلص تقول وده منهج انا ما اتبنهوش وما وما ارتضيهوش وهو برضو يقول على هذا المنهج اللي انت ماشي عليه هو لا يتمناه ولا يرتضيه برضه ده
شيء طبيعي. كل واحد بيقول انا ماشي على منهجي ومش مرتضي بالاسلوب الاخر انا مش عايز الناس تتصور لانه قطعا يعني تقطع تقطع تتقطع الالسنة ولا نتناول بتجريح او شيء
هذا القبيل فارجوكم تعرفوا ان المسألة برد وسلام ايضا لا يمكن ابدا اطلاقا مطلقا. انك لما تيجي تتكلم عن ان في دول خارجية بتصرف على اهدافها في مصر مبالغ ما يجيش حد يترجم الكلام ده على انه يبقى في ناس بتستلم المبالغ دي. ما حدش قال هذا الكلام
فارجوكم المسألة بمنتهى البساطة بنقول انه الامام مالك شايف كزا والامام الشافعي شايف كزا ادي الفكرة انما كون وانت مش مكلف تقبل نفس المنهج فلو سمحتم لانه انا الحقيقة لعدونا الاول هو ان حد يعكر الاجواء
عن طريق ده انما قطعا لا يخطر ببالي لا نيل ولا هجوم ولا شيء حتى لو هذه المواقف من وجهة نظري تستحق ان الواحد يهاجمها وينال منها ومتضايق منها وشايفها منهج لا ينكر
يقول انما ما تخدوهاش في نطاق الهجوم. ارجوكم لمرة تانية اكون واضح عندما نحكي المواقف ونقول انها طبق منهج صاحبها ونقول ان المنهج ده لا يمكن احنا نكون عليه لان احنا مش موافقين عليه دي مسألة طبيعية كلها جدا ما فيهاش اي
اي حاجة ويفضلوا احبابنا واسيادنا واخواننا وكرمنا وكل شيء. ما فيش اي حاجة. انما دي حكاية وليس هجوما نفهم ونعقل ونعي وندرك هذا وتبقى المسألة واضحة وانا من كتر اصراري او رغبتي في ايضاح الفكرة نفسي اقعد اكررها ولما اخلصها ارجع اكررها تاني ولما اخلصها اكررها تالت
لانه ما فيش حاجة ابدا اسمها ان انا مكلف اقتنع بمنهجك السياسي اللي هو التطبيقي والا فاحنا عندنا حاجة مهمة سيدنا ابو بكر كان الخليفة لما توفاه الله سيدنا عمر تولى سيدنا عمر بالرغم من اجلاله الشديد لسيدنا ابو بكر انما مع زلك اول ما تولى الحكم غير سياسات ابو بكر
وعمل سياسات اخرى من عند نفسه ضد اللي كان عليه ضد يعني حتى في توزيع الاموال حكاية الحد الاقصى والحد الادنى كان له وجهة نزر مختلفة سيدنا عمر فطبقها والغى سياسة ابو بكر الصديق مع ان هو كان معتبر سيدنا ابو بكر ده سيده انه تنقطع الرقبة ولا يعني
ولا يتجاوز قدره مع سيدنا ابو بكر فهي الفكرة كده ان احنا مش عايزين نكبر موضوع ما هواش كبير. انما لا شك ان انا اللي ذكرته امبارح ان منهج الاتصالات ومنهج
قال اه اه منهج الروابط ومنهج الاداءات انا لا اتقبله طبعا ولا ارتضيه وانا حر. كل واحد حر انما بدون اي شيء اكتر من كده والله المستعان فارجو ان تكف السنة الشياطين وان آآ تكف اذان الشياطين وان
كف الذين يعكرون الاجواء عن ان يترجموا ذلك بزيادة شوية بقى. يروح هو ايه حاطط حاجة من عنده بقى علشان الحاجة العادية الكويسة دي تحول الى شيء ده دي مش عارف ايه وكده ارجوكم هذا لا يخطر في بالنا مطلقا
الامر الثاني ولعلي ارجئه للنهاية هو ما يتعلق بنقطتين جت لي اولا آآ عايزين نتكلم عن وكيل نيابة فعلا الذي قرر موضوع انه آآ ان تمرة اه جلد شارب الخمر اللي هو ضبط في حالة سكر بين
فان شاء الله ربما ان احنا نتناوله ايضا اليوم والله المستعان. وبرضو جا لي سؤال بشأن ان احنا آآ ايه اللي يخلي الناس استشهد يعني يعني يستشهدوا ليه يعني ايه الشيء اللي يستشهد في سبيل ايه؟ فهذا رد ايضا آآ مهم احب اتناوله وجايز نتناوله طبعا انتم عارفين احنا
عندنا رباط كل يوم جمعة في مسجد اسد من الفرات في الدقي ليس من اجل لقاء ولا درس ولا محاضرة كده والسلام لأ ده ده هو الذهاب في حد ذاته هو المرابطة
مشترطة منا حاليا وانه التخلف عنها يعني الحقيقة انا اراه له معنى كبير غير لائق شرعا فلانه عندنا شغل كبير لكن تعال بقى ندخل في موضوعنا علشان الوقت ينصفنا او احنا اللي ننصفه يا رب العالمين. ايها الاخوة
انتم ترون الان ما يحدث في شأن موضوع قانون السلطة القضائية وانتم عارفين كويس ان الناس بيتكلموا ازاي في كل التليفزيونات في الحقيقة انا عايز اكلم حضراتكم الان كلام المتزن
المحايد الموضوعي اللي عايز يوصل الى غاية فيها مصلحة حقيقية لهذا البلد للابناء اللي جايين انهم يطلعوا يلاقوا حالة عدالة وخلوا بال حضراتكم انه انا كلامي في هذه المسألة مختلف
جدا عن كل الكلام المطروح. يعني ما حدش وهو بيسمع وخصوصا المخالفين لنا في الرأي ما حدش يتصور دلوقتي ان احنا بنقول نفس الكلام اللي بيقوله فلان وفلان. او بيقولوا الناس اللي طلعوا في في في
يوم الجمعة او بيقولوا لا لا ارجوك علشان تعرف تسمع بتجرد وباتزان انسى وسيبك من الكلام الذي يقال وحاول تركز معي ايه اللي انا عايز اوصله بالضبط وخصوصا اخوانا القضاة القضاة بالزات لو سمحتم اسمعوني وانتم مدربين على ان تستمعوا
اسمعوني بتجرد باتزان علشان انت من دلوقتي انت مشحون سلفا. يعني انت سلفا قبل ما تسمعني انت مشحون من الاجواء الموجودة وبالتالي هذه الشحنة مش هتخليك تبقى واخد بالك انا قصدي ايه الا بعد شوية
انما لو سمحت اسمعني بتجرد وباتزان علشان بعد شوية انت هتكتشف ايه اللي انا قاصده وهتعرف انها ارضية مشتركة حقيقية ممتازة ممكن الوصول اليها اولا في مدخل مهم جدا للحديث
احنا اخواني عايزين نتبنى مبدأ مبدأ ان احنا عايزين لا نؤذي مشاعر القضاة كمبدأ انا شايف ان القاضي من حقه ان ما حدش يؤذي مشاعره ولزلك لما اتقال تطهير القضاء
وبرغم انه تعبير دقيق انما اتضايقوا منه لانه هو قال لك ما انت كده بتديني انطباع ان انا ملوث ومحتاج تطهير وهم اقترحوا مصطلح تاني اللي هو اصلاح القضاء اصلاح المرفق القضائي السلطة القضائية بملحقاتها
وانا شايف ان احنا موافقين جدا على على المصطلح ده. لازم نستجيب لانه التسمية هنا ما دام هتوصل الى نظام سليم لازم نتبناها ولزلك احنا زي ما بقول لحضرتك مش لازم تدوس على اعصابه
وتقول له يتقبل منك. لا لانه القضاء ده في اي بلد القضاء الصادق الصالح شرف شرف الامة لانه العدالة الامم الظالمة تسقط والامم العادلة تعلو فالشيء الطبيعي ان انت عايز مرفق القضاء او هيئة القضاء او سلطة القضاء او منظومة القضاء
تبقى بالعكس تبقى راضية وعلى فكرة حتى ده في الفكر الاسلامي. الفكر الاسلامي يرى ان منصب القاضي رفيع اجتماعيا ارفع من المستوى الاجتماعي العام لانه فيه رفعة انه وانه يصح يترفع عن الدنايا
عشان كده احنا عايزين نتبنى المبدأ ده وهم يحسوه مننا ان احنا مصممين الا نؤذي المشاعر الداخلية للقاضي وانه نريح اعصابه انه يشعر منا بالاجلال واحنا كلنا سواء كمحامين او كمتقاضين او كاشخاص عندما يدخل القاضي الى قاعة جلسة المحكمة يقف
كل ومش يقفوا الوقوف المحظور شرعا اللي هو للتعظيم لشخص. لأ هو يقف للمنصب. بدليل ان القاضي ده لو طلع على المعاش النهاردة ودخل القاعة هو هو بكرة بس بقى كمحامي مترافع او كصاحب قضية
ما حدش بيقف له لانه مش علشان شخصه بل وهو في القضاء وهو رئيس محكمة النقض وهو نائب رئيس محكمة النقض لو انه كان رافع قضية ورايح يحضر جلسة هو فيها متقاضي بيدخل ما حدش بيقف له
ليه؟ لان وقوف الناس يقف لمقام القاضي وليس لشخصه فلازم توصل له انه احنا لا زلنا عارفين اننا نتكلم اليك واحنا واقفين وانت جالس جلوسك شرف لنا وقيامنا شرف لنا
الكلام ده لازم يوصل له علشان هو بيسمع الناس في الشوارع بتهتف والناس لها حق تهتف ضده مش وحش مش ضده ضد ضد النظام القضائي لان النظام القضائي فيه خلل هما القضاة نفسهم بيقولوا كده
فلازم توصل له رسالة بانك بتفرق كويس جدا بين ده وده القاضي يا اخواني لازم يوصل له ايضا انه احنا فاهمين هو احنا بنحترمه ليه المحامي تربى مثلا على القتال في سبيل موكله وفي سبيل مصلحة موكله وفي سبيل الانحياز لموكله
انما القاضي يتربى على اساس الاتزان والحيدة يبقى فيهم ناس كتير وحشين ممكن لان ده اي مجتمع بشري لكن الاصل انه متربي على الحايدة متربي على الاتزان. متربي على انه لما يقعد يعرف يشوف
الجوانب من بعضها ويضبط كفتي الميزان يعني ايه متربي على كده؟ يعني اشتغل اول سنة كده وتاني سنة وعشر سنة وخمستاشر سنة وعشرين سنة وكل ما ييجي ييجي شمال شوية او يمين شوية يقوم زميله في الدايرة يقول له لأ ما احنا كمان لازم نخلي بالنا من كزا
المقياس الجمع للقضاة بيتكلم مع بعض انه يربي على الحيدة وعلى الاتزان الكلام ده مش متوفر عند كثيرين ربما يبقى متوفر عند العلماء اهل العلم الشرعي الدعاة المشايخ سواء الازهر او غير الازهر
ومتوفر عند مثلا قضاة وقد يكون متوفر بنسبة كبيرة عند الباحث العلمي الاستاذ الجامعي يعني في مهن واعمال بطبيعتها بتربي عنصر الحايدة. يعني اللي بيعمل بحث علمي اللي بيعمل ماجستير ودكتوراه ده لو اشتطت في معنى يروح في لجنة الدراء اللي
بتستلم منه الدكتوراه الدكتوراه وتناقشوا فيها تبهدله. تقول له انت بتوصل لنتايج من غير ما تضبط المقدمات فلازم يبقى يتعلم دقة في كده انما في مهن شرفها انك تحرص على من
تؤدي الى مصلحته انه يحدث صحيح مع عدم مجاوزة العدالة لكن ان انت تكون حريص عليه ما تنمش الليل من اجل ان دي رسالة القتال والجهاد والنضال من اجل استرداد الحق. وده بيبقى مجد عزيم لكن انا بحكي لك عن ان احنا الحي ده والاتزان دي
احنا عايزينها الحاجة التانية اللي لازم توصل للقضاة انه القضاء ده مش مصلحة القضاة ده القضاء ده مصلحة البلد كلها دي حقيقة هو الراجل الغلبان الفقير التعبان اللي مضغوط المسحوق
اللي بيقولوا له امشي جنب الحيطة واللي بيقولوا له العين ما تعلاش على الحاجب الراجل ده لما يروح المحكمة ويقولوا له ده القانون هيدي ضمانة للمتهم او ضمانة للمحامي او
هو احسن لدول كلهم ضمانة للقاضي. يعني انا كمحامي احسن لي مليون مرة ان يبقى فيه ضمانة للقاضي احسن من ضمانة للمحامي. افرض ضمانة المحامي انه يكمل مرافعته للاخر. دي
طب ما انا مهمة جدا ومن حقي ولازمة انما افرض انا اتكلمت للاخر بس القاضي خايف من حاجة من عند السلطة التنفيزية ولا خايف الريس يعمل فيه حاجة اتكلم زي ما انا عايز ويديني الضمانة بتاعتي زي ما انا عايز بس هيحكم ضدي بالزلم
انما لو الضمانة للقاضي انه يفضل حر دي احسن لي عشان كده احنا كلنا مصالحنا ضمانات القضاة الانسان الحر الشريف نزل في الشوارع وكان من ضمنهم رئيس الدولة الحالي يتظاهر ضد السلطة واتقبضت عليه وسابت القضاة في اماكنهم روحوا لبيوتهم واولادهم وقبضت عليه هو ودخلته
سجن واعتقلته لانه بيدافع عن القضاة واحنا كنا فعلا الناس كانت في الشوارع في سنة الفين وخمسة ازن او شيء ولا الفين وسبعة كمان ولا حاجة زي كده نزلوا في الشوارع دفاعا عن القضاء
مش لانه بيجامل القضاء. لا لان القضاء مصلحة الناس فانت لما بتتكلم عن القضاء وعن رفعته انت بتتكلم عن مصلحة الناس مش عن مصلحة القاضي الكلام ده كله لازم يعرف ده انه ما فيش مجتمع
بينجو الا لو القاضي فيه عادل وانا هضرب لكم مثل كان في في امريكا امريكا اللي الناس متصورة انها سر قوتها او سر اه مش قوتها سر يعني ان هي المجتمع الاول في العالم ان عندها بتعمل كاست وتلفزيون وتلاجة وعربية محطة نووية
حصلت يعني قضية لسيدة في احوال شخصية خناقة بينها وبين زوجها شعورها بان القاضي لان عندهم هم حاجة اسمها الدور الايجابي للقاضي. ان القاضي لا بيتكلم مع المتقاضين ويوجههم ويقول له اعمل كزا هات
كزا وليه عملت كزا وبيدخل في موضوع فكانت تخرج من المحكمة تقول لا ده انا خلاص كفاية لو القاضي ده هو القاضي اللي في القضية خلاص انا يكفيني هذا ليه؟ لانه شعرت بالعدالة ودي امريكا
فامريكا برغم المظالم المنهمرة انما ادت شعور لامرأة مسلمة ولعلها كانت منتقبة او محجبة اديت لها شعور بانه في هنا عدالة فما فيش مجتمع بينجو ابدا اطلاقا الا لو القضاء فيه يقوم على اساس من العدالة
طب انا عايز انجو كمجتمع انا عايز انجو عايز اطلع من من اي كارسة ومن اي يبقى انا محتاج القاضي العادل. كل الاعتبارات دي لازم تكون موجودة وهي موجودة المشكلة لازم يعني تخلص ان شاء الله
وانتم راضيين. يعني احنا عايزين كده عايزين المشكلة دي وهي بتخلص يبقى القضاة بيقولوا يا الحمد لله اه حلو قوي كده ده على فكرة ده مقياس يعني احنا عايزين المقياس ده نتبناه اننا نريد ان تنتهي المشكلة
والمقياس ان القضاة مش ملويين مش ملوي دراعهم مش نفسيته تعبانة لأ بيقول ايوة حلو قوي كده تعبنا بس الحمد لله كويس اللي وصلنا له ده شيء رائع المعنى ده مهم نتبناه كمبدأ
لان القاضي ده بعد القوانين ما بتطلع هيروح يقعد على منصة القضاء لازم اعصابه تبقى مؤهلة انه يحكم باحكام والمجتمع ما يقولش ده اصله متوتر ومشدود ده مقياس لازم نضعه في الاعتبار
وبعدين لازم عشان كده القضاة يبقوا فاهمين ان ايضا طبعا انا بقول المقدمات دي كلها ها عشان اعرف اخبط براحتي ما هو اصله انا انا يعني انا انا في الاخر مش باغازل فتاة جميلة لترضى. انا انا اهزل فئة محترمة
تدربت على الاتزان فسبني انا يعني هديلك المقدمات دي كلها عشان انا اعرف اقول لك الحق مبين فين لانه في الحقيقة انت في الاخر وده برضو اعتبار مهم لو سمحتم تحطوه في الاعتبارات
انه انا المشكلة مش مع القضاة كلهم ولا ربعهم ولا نصهم ولا حتى تسعين في المية منهم برة المشكلة. ما حدش ما فيش ازمة مع القضاة هي في الحقيقة الازمة مع
سبعة تمانية كده مثلا انتم عارفين واحنا عارفين ايه موضوعهم. وكل والقضاة لما بيقعدوا لوحدهم بيقولوا كده فليست ازمة مع مع الجهاز القضائي ليست ازمة مع مع مع الامة القضائية. وهكذا ايها الاخوة
تعال بقى خلصنا الجزء الجميل في الموضوع تعال بقى نتكلم باتزان بقى زي ما اتفقنا اتكلم واحنا منصفين امة عندما تتكلم ها ينصفك الانسان من نفسه انت ما تحتاجش ترد عليه. ورحمة الله على ابي عليه رحمة الله. وانا صغير
كنت احس بكده انه بعد ما يخلص كلام انا ما عنديش رد لان هو قال الكلام اللي عندي واللي عنده وانصفني من اعتباراتي ومن اعتباراته فكنت ارى هذا الاتزان الاتزان
فاتعلمه وهو يقول لي طب قل يعني لو خلاص ما هو انا شايف ان صح خلاص صلح لي كل الامور وعلى فكرة ايها القضاة انتم نفسكم كده انت لما بتطلع حكم عادل ما بتكتفيش ان ده رأيك
واقتناعك انت بتشرحه لي في حاجة اسمها تسبيب الحكم في حاجة اسمها حيثيات الحكم في حاجة اسمها اسباب الحكم بتشرحه لمين؟ بتشرحه لبتاع الدرة بتشرحه للفلاح اللي بيزرع الغيط بتشرحه لمهندس ما يفهمش في القانون ولا طبيب مش شغلته القانون
بتشرح علشان الوجدان العام. مع ان انت اقتناعك كفاية. انما القانون بيلزمك والتسبيب اللي انت هتسببه. لو طلع مش كفاية الحكم باطل وانتم عارفين الحكم بيبقى باطل باطل لازم تشرح انت وصلت ازاي؟ انت وصلت للكلام اللي قاعد تشرحه لي ازاي؟ بتسبيت بتقول حيث ان كزا ولما تبين المحكمة كزا والمحكمة حققت
كزا وبناء عليه كزا ووصلنا لكزا وبعدين عدنا بكزا وبعدين خصم ما رضيش بكزا فطلب كذا فاعادت المحكمة كذا وبناء عليه اقتنعنا بان الشيء الفلاني وبتحكم به فانت انت بتنصف الناس من نفسك. فعشان كده
خليني اقول لك واحد اتنين تلاتة اربعة. نمرة واحد انتم عارفين مش سر عليكم ان الوجدان الشعبي العام ثائر ثائر فيه قتلى فيه دماء لحزة لحزة لحزة لحزة بس ما تقولش ان انا مش سبب وانا مش غلطان ما انا عارف مش ده موضوعي الوقتي
انا بس بقول لك لو سمحت بص كويس في ناس برة في حالة ثوران بس مش بقول لك انت غلطان ولا مش غلطان؟ الاول بس خليك معي الناس دي ثايرة
كيف فعلا مش انت السبب بس شايفة ان القتلة بيطلعوا براءة مثلا. وان الاموال المهربة ما فيش طريقة انها تيجي وان اللي دخلوا السجن خرجوا من غير حاجة ولا محتاجة
وان في وجدان ثائر ومش هينفع ابدا تخلي فيه وجدانين ثائرين ضد بعض في المجتمع متصادمين. وتقول لي ان في امل في النجاة لازم تعرف انت مطلوب منك توصل رسالة للوجدان الثائر ده ان هو ازاي يتصلح شوية عن ما هو عليه. ازاي يخف
تخف ثورته عشان كده علشان نعرف نطلع الناس من هذا. احنا مضطرين ان احنا نهدي الوجدان العام نهديه يعني ايه يعني نجيب له عصير لمون ولا احنا بنهديه بنشوف والهدوء ما تقوليش مين غلط ومين صح. ما تقوليش دول خرجوا وكتبوا على الحيطة وشتموا
الغلط غلط والصح صح بس انا قدام ام ثقلة واب مكلوم ده اعتبار لوحده اعتبار يعني نعمل بقى ايه بناء عليه مش هقول لك لسه انا بس عايزك لو سمحت خليك معي
النقطة دي صح وانا وانت متفقين عليها. تعال للنقطة التانية النقطة التانية انه انتم نفسكم عارفين ويقينا عارفين ولما بتقعدوا بينكم وبين بعض بتتكلموا كده وعارفين انه فعلا في فساد رهيب
عايزين نكزب يعني لازم نكزب لازم نقول كلام مش مزبوط ونقول لأ والله ده احنا مرفق مبرأ من العيوب واحنا يعني في حالة من حالات الطهر الشديد ومع ولا غلطة
مش لازم نبقى صادقين علشان نعرف الناس تصدقنا انتم فاهمين ان دي حقيقة وانتم بتقولوا كده. وانتم عندكم فعلا وعايز اقول حاجة للمجتمع كله السلطة السياسية منهجها في مصر بالزات يعني
طول العمر انها بتحاول تتدخل في القضاء جمال عبدالناصر ومش في الاول مش غلطة اول ده كان بقاله سبعتاشر او تمنتاشر سنة حاكم سبعتاشر سنة قعد سبعتاشر سنة حاكم وبعدين راح مطلع قرار لما لقى القضاء فيه ناس معصلجة
في ناس في القضاء معصلجة مش راضيين يبقوا طوع مع المخبر ومع زابط مباحس امن الدولة ومش راضي يتكسر قدام بتاع الامن الوطني وامن الدولة والامن السياسي والالم المخصوص بوليس السياسي والجهاز الامني السياسي اللي هو
السمعة الملوثة طول العمر دي هيعمل ايه عبدالناصر؟ طلع قرار وانتم عارفين يا قضاة قرار رهيب باعادة تنزيم القضاء من اول وجديد كله يعني ايه اعادة تنزيم؟ يعني رفد كل قضاة مصر
كله واعادة تعيينهم من جديد ياه بحيس ان اللي اتعين من ما انا بقى يقول لك انا لسه هقعد اشيل ده واحط ده لا كله يترفد. وهعين من اول وجديد. يا سلام
وطلع الكلام ده في الاخر انا مش متذكر الرقم بس كان عشان يستبعد كم وعشرين ولا يمكن حاجة اقل من عشرين قاضي هو مش عايز دول عارفين كان ايه السبب؟ انا ما يهمنيش الواقعة دي
انا يهمني سببها كان سببها ان جمال عبدالناصر حاول عن طريق الاتحاد الاشتراكي اللي هو التنزيم السياسي الحزب السياسي اللي كان بتاعه كان بيحكم مصر والتنزيم الوحيد طبعا بتاع الحكومة يعني
كان جواه حاجة اسمها التنزيم الطليعي ده كان تنزيم سري. ما حدش يعرف مين اعضاء التنزيم الطليعي وانما انت شايف كده دول بتوع الاتحاد الاشتراكي تروح مختار خمسة ستة عملتهم في التنزيم الطليعي من الحي ده وخمسة ستة من هنا وخمسة ستة من هنا واتبقى ومعسكر
ولقاءات وغيره فاكتشفنا ان عبدالناصر ما قعدنا السنين دي كلها بيضم القضاة للتنزيم الطليعي ومش كده او عايز يدخلهم علنا كمان في التنزيم السياسي العلني كمان او التنزيم السري كمان ده فضلا عن
بقى الضغط عليهم بالبوليس السياسي وامن الدولة وغيره فلما لقى فيه ناس معصلجة معه معصلجة معه مش يعني بتهاجمه. مش يعني بياخدوا موقف سياسي؟ لا ده معصلة جنسية معه بانهم بيقولوا له
بيقولوا مش بيقولوا له كلام بيقولوا لا ما هي اصل انا قاضي والقاضي ما ينفعش يعمل كده. انا طبعا تحت امر بلدي ووطني واعمل كل حاجة بس بلاش الحتة دي
ما اقدرش عليها مش هينفع. بمنتهى الادب والخلق والخوف كمان وكل حاجة انما شاف ان حتى الرد ده لازم نخلص عليه فبدأ يدخلهم في حكاية فراح قال لك لا انا هرفد بقى كله وراح مطلع ناس معينين طبعا من ضمنهم كزا واحد من اللي تولوا رئاسة نادي القضاة بالانتخاب بعد كده
يعني من ضمنهم مسلا كزا واحد الحقيقة مش عايز ازكر اسماء محددة لكن كزا شخص كزا شخص فالقضاء السلطة السياسية طول عمرها عايزة تلوثه من الداخل ولما جه عهد انور السادات مع ان انور السادات كان ابسط واحد فيهم في هذا المجال لانه ما قعدش كتير
يعني عبدالناصر حكم تمنتاشر سنة منهم ستاشر آآ يعني اخر جمال يعني اخر جمال مش حلوين لأ يعني بحريته خالص وحسني مبارك قعد تلاتين سنة انما انور السادات قعد مدة من حكمه اربع خمس سنين مع انما
اه بدأ يلوح ان ده يبقى وزير وده يبقى فانتم عارفين ان كل سلطة سياسية عهد السادات وعهد مبارك وعهد اه اه عبدالناصر مصر فيها محاولة تلويث داخلي لاختراق القضاء
فما تقوليش بقى ان حسني مبارك قعد تلاتين سنة وساب القضاء سليم ما تقولش كده لو سمحت عشان اعرف اصدقك ما انت فاهم انت فاهم ان في ناس مرتبطين بالسلطة السياسية وانت عارفهم بالاسم لما بتتكلموا بينكم وبين بعض. انتم عارفين فلان ده ما هو اصله صاحب
اه اسمه ايه؟ حسن عبدالرحمن اللي كان رئيس مباحث امن الدولة. فلان ده ده صاحب اه كمال الشاذلي اللي كان وزير كزا وبيقعدوا مع بعض بالليل في الحتة الفلانية فلان
انت فاهم وبتقول كده فانت فاهم كويس جدا جدا وانت اللي بتقول ولو سمحت ما تكزبش عشان الكذاب بيروح النار انه فعلا دي حقيقة انه في مشاكل كبيرة وعارف ان كان في وزراء مشهورين انهم بياخدوا فلوس
علشان يعينوا ناس في مرفق القضائي انت عارف بلاش تكابر انت عارف ان ده شيء موجود بلاش تقول القضاء الشامخ وهو شامخ فعلا وانت عارف ان فيه حاجات بس ما تنطش لو سمحت لحزة واحدة ما تقوليش ما هو اصل ده مش معناه كزا انا ما بتكلمش عن المعنى دلوقتي. انا باكلمك الان بس في حدود المبدأ
ما انت انصفني من نفسك علشان احس انك راجل بتتكلم صح انت فاهم كويس حاجة افظع انتم عارفين ان في العشرات ما لم يكن المئات ما لم يكن المئات الكثيرة كمان
العشرات من زباط امن الدولة اتعينوا في النيابة والقضاء وكيل نيابة وقاضي. انت عارف ان ده موجود وبالاسم وعندي انا شخصيا اسماء كتيرة ومعروفة مش مسألة محتاجة ومنهم الذي قام بتزوير الانتخابات في دايرة الدقي
ومعروف ومنها فلان الفلاني وفلان مش عايز ازكر اي اسماء خالص بيئة زابط امن الدولة اللي الاحكام القضاء قالت انه كان بيجلد الناس بالكرباج وبيضربهم بالقلم وكان بيتجسس عليهم وكان بيدخلهم
المعتقل وكان بيجيب نسائهم وامهاتهم وزوجاتهم وكان بيسرق الاموال وهو بيقبض عليهم من البيوت وكان بيعمل كزا وكان بيكتب تقارير تقارير تحريات كذاب. وكان بيبدل تقرير التحريات وكانت بتتكتب له وهو
كل دول قعد شوية وبعدين رؤي ان نختار من هنا عشرة ونحولهم الى وكلاء نيابة. انت فاهم ده وموجود بالعشرات علنا علن رسمي انه جاي من مباحس امن الدولة وانه موجود دلوقتي قاعد على منصة القضاء في القضايا المهمة اللي بتصدر في الثوار وغيرهم
وهو اللي بيجدد لهم حبس او ما بيجدد لهمش حبس معروف معروفينه بالاسم ومعروف مين في المنصورة ومين في الدقي ومين في معروف مش محتاجة كلام يعني طيب ازا ده معروف انصفني من نفسك قل الحق وقل طبعا احنا لا نماري في هذا عشان تخليني اقتنع بك
انما تقول لا يمكن وما فيش وكلنا صغار سليم خلاص مش مش ممكن حد يقتنع بالكلام ده بلاش انتو عارفين ان دواير الصلاحية في القضاة اللي هيا بتاعة دايرة القضاة بيحكموا في الصلاحية يجيبوا اي واحد يطلع عليه اا في
او شبهة او شيء بيحيلوه لدايرة الصلاحية عشان يشوفوا هل هو يصلح يستمر كقاضي ولا هو خالف مقتضيات الوزيفة ولازم يطلع. انتم فاهمين الناس بيعملوا ايه عارفين عارفين كويس. طبعا اي واحد هيرد علي هيقول لي طب ما خلاص ما ده كفاية. ما الوحش بنشيله. عايزين اكتر من كده. اه بس انت عارف كمان
ان الناس اللي لهم صلة بالسلطة السياسية وانت عارفهم بالاسم ما بتروحش لجان الصلاحية بيفضل موجود بيفضل موجود وتعرف جيدا الاشخاص الذين كانوا يبيتون بالليل يعني يقعدوا قعدة اربع خمس ساعات مع فلان الفلاني. ويصبحوا الصبح يقعد على منصة قضاء انتم اللي قلتوا لنا عليهم
انتم اللي قلتوا لي وعارف القضاة اللي اللي جهاز الامن بيحطه الاول تحت السيطرة القاضي اللي اللي قام بتزوير الانتخابات اللي بحكي لكم ابلغ نادي القضاة في شهر اربعة قبلها بسبع شهور
ابلغ بانه في تصوير بالصوت والصورة لجناية ارتكبها هذا القاضي وابلغ نادي القضاة بذلك رسميا لانه لازم يبلغ وبعدين ابتلعت القضية دي خلاص مش هنزلها ابتلعت وكانت النتيجة ان ست سبع شهور ليدير حاجة عشان يعمل شيء رهيب في تزوير الانتخابات
انت عارف كل ده انتم اللي عارفينه. وموجود عندكم في ملفات نادي القضاة. ولزلك القاضي ده بالزات ومن غير ما نزكر اي اسماء ولا اي شيء. وان كانوا يستحقوا يزكروا
اسماء انما مش ده موضوعنا خالص ده مش موضوعنا بالعكس لازم نعف عنه تماما القاضي ده لما اتقدمت اوراقه عشان يبقى قاضي في محكمة النقض عضو مستشار في محكمة النقض
الجمعية العمومية لمحكمة النقض اللي هم القضاة رفضوا تعيينه قالوا لا لانه عنده مع انه الجزاءات او التحقيقات اللي عليه اتشالت من ملف الخدمة وقدم ملف الخدمة خالي منها. لكن هم عارفين
فاحنا انتم عارفين يا جماعة فلازم تقول ايوة يجب ان هنحل ازاي؟ هقول لك الوقتي. ما تقوليش يعني الكلام ده مش معناه انك عايز تعصف بالمرفق. بس انت اعترف بالمقدمات
علشان تخليني استجيب معك بالنتائج انما هتقعد تقول لأ وكله تمام وحلوة لا انت هتقتنع بها ولا انا هقتنع بك انتو فاهمين ان الكلام ده كان موجود انو قاضي بيعمل غلطة
او زوجته بتعمل غلطة لانه احيانا ممكن اه اه يبقى في غلطات من الزوجات فيتسجل له ولا حاجة ويوضع تحت السيطرة اهو مش ومش هنعمل اجراءات بس ها فيتسمع الكلام. غير اللي كانوا بيتعين وهو او ابنه او ابن عمه او اخوه
محافز يعينوه وزير يعينوه بمركز مرموق يدخلوه رئيس اللجنة التشريعية في مجلس الشورى في مجلس الشعب توزيع مناصب فيبقى بين الخوف والرجاء واللي طلع سن المعاش على سبعين سنة بياخدوهم يحطوهم يمسكوا لجان فض منازعات علشان ياخد بدل بدلاته. وماشي كل
الكلام ده انما في الاخر اصبح القاضي ايه بقى عارف انه لو مشي كده هياخد عشر تلاف جنيه زيادة في الشهر مسلا او اقل او اكتر ولو مشي كده مش هياخدهم
بقى في تأثير يطلع راجل ممتاز ويرفض التأثير هو حر ده شيء انما النزام فيه تأثير. ان يمين تاخد عشر تلاف وشمال مش هتاخد حاجة انتم عارفين كده انتم عارفين كده. ده مش نزام يكفل العدالة
يبقى يبقوا هم عادلين ويرفضوا التأثير لكن النزام ده ما يكفلش العدالة لازم تقولوا كده لازم ما هو انت لازم تسمعني انك حاسس بالمصيبة انما انت عايزني انا اقول لك لأ ده في ناس اتعينت من امن الدولة وفي تعينت عن طريق الوزير فلان الفلاني الشهير فلان كان رشاوي وفلان كان ايه
فلان ايه وانت تيجي تقول لي لا والله آآ ما فيش دلالة عن طريق كمال الشاذلي ولا ده عن طريق امن الدولة ولا ده عن طريق حسن عبدالرحمن ولا ده تحت السيطرة ولا ده وعايزني بعد كل ما انت تقولي الكلام ده اقتنع انصفني من نفسك
علشان انا عارف ان ده هو طول العمر كده منهج الحكم والسيطرة الحاجة التانية ان احنا عارفين ان القانون ولو سمحتم يعني اعملوا معروف قال لكم منصفين انتم قضاة ويا شعب مصر افهم هذا
القانون فيه ان كل رؤساء المحاكم عينتها سلطة تنفيزية يا رئيس جمهورية يا وزير عدل يعني مسلا رئيس محكمة جنوب القاهرة اللي هو بيشرف على انتخابات كل النقابات المهنية انت عارف انه اتنقى ازاي واتحط رئيسا للمحكمة دي؟ وبعدين اتنقى تاني واتحط رئيسا للمحكمة الدستورية. وبعدين اتنقز
زيه وراح رئيسا للجنة الانتخابات الرئاسية. وبالتالي طلع قرار ازاي مع ان القضاء حكم بعكس الكلام اللي هو بيقوله. الله المسيرة دي ما تطمنش يطلع احسن واحد في الدنيا انما في الاخر ده انتقاء ان حسني مبارك
بص كده في صفحة القضاة راح مختار الشخص ده وحطه هنا وبعدين حطه هنا وبعدين حطه هنا قانون كنظام سيبك من الشخص دعوة بالاسم يطلع احسن واحد في الدنيا انما انا بكلمك كنزام لأ ما تخليش
آآ وزير العدل مرة ورئيس الجمهورية مرة هو اللي قاعد ينتقي ينتقي من يرأس الجهات القضائية. حتى مجلس الاعلى انتم عارفين ايها القضاة اللي انتم عايزينه دلوقتي هو اللي يختار النائب العام. انتم عارفين ان مجلس القضاء الاعلى ده برضو اختيارات حسني مبارك
اختياراته لانه اعضاؤه هم نواب رئيس محكمة النقض آآ رؤساء محاكم استئناف والنائب العام آآ فبالتالي بيكونهم واحد بواحد مش هم حكاية حلوين ولا وحشين؟ بقول لك يطلعوا احسن ناس في الدنيا. انما مبدأ ان النظام ان السلطة القضائية يختارها
السلطة التنفيزية الحاكم الزالم يختار القاضي العادل فالوجدان مش مطمئن شيء طبيعي ما تقوليش حسني مبارك الذي سرق ونهب وقتل هو اللي اختار لي رئيس محكمة النقض والنائب العام ورئيس
حاكم ورئيس كزا ويبقى فيه طمأنينة. مش ممكن عشان كده احنا عايزين نشيلهم يعني لأ مش عايزين نشيلهم احنا عايزين النزام نفسه يتصلح ان يبقى الاختيار مش كده لاختيار ما يمكنش الظالم من اختيار العادلين. لو سمحتم قولوا انتم الكلام ده. ما تخليش اللي عايز يغير هو اللي يقول
لان لما انت اللي تقوله بتبقى عامل زي الحكم القضائي اللي بيردد حجج الناس يقوم انا اطمئن انه فهمها اطمئن انما انت مش راضي تقول كده مش راضي تنصفني من نفسك
فاستقر في الوجدان العام ان الناس دول لا دول مش بيمارسوا العدل ده دول داخلين منازلة مع الناس مش عايزين كده احنا وده مش صحيح. انا عارف ان ده مش انا ابرأكم من ان ده يكون صحيح
بس انت اوصل للناس الى هذا الكلام كمان انتم عارفين كويس قوي انه في مصيبة كبيرة انه المناطق الراقية اللي يبقى ساكن فيها الوزراء والكبراء اغنياء مش عايز اضرب مثل باحياء محددة
انما بصفة عامة واحد ساكن في الزمالك في المهندسين في مصر الجديدة في التجمع الخامس في كزا انتم عارفين كيف يتم اختيار رؤساء النيابات في الاحياء دي اكتر مني باحسن طريقة في الدنيا باوحش طريقة انتم اللي عارفين
انتم اللي عارفين انتو في جلساتكو الخاصة عارفين مع تبرئة كل هؤلاء من اي ناقصة بس انتم عارفين يا جماعة فانصفوا عارفين الفوارق المالية ضخمة جدا بين وزيفة ووزيفة يعني اللي كان بيتم انتقاؤهم بالملقاط كده. حسني مبارك يروح ناطط في دنيا القضاء ويطلع القاضي ده. يقول
هو ده احنا عايزينه ييجي هنا عارفين انتم ان هنا ده مبالغ ضخمة جدا فوارق غير عادية ايها الاخوة انا ما كنت اتصور ان الوقت آآ لن يسعفني لكن على كل حال الفوارق غير عادية دي ايضا امتدت الى الانتدابات والاموال وكده ده ما ينفعش لازم القضاة يبقى فيه آآ
يعني تساوي لازم تف انا عايز نزام القاضي لا في حاجة تؤثر عليه بالمنح والعطايا ولا في حاجة تؤثر عليه بالمخاوف يعني لا خوف ولا رجاء. ويبقى في رقابة لوضعه
يبقى النزام بطبيعة الحال هو لا خايف من حد ولا عايز حاجة من حد ولا يقدر ينحرف بانه ياخد رشوة من حد لان في مراقبة الكلام ده لو يوجد في حد ذاته خلاص ولزلك طرح ان يبقى في قانون
شيء مهم. هل دي كل الاعتبارات؟ لا بالعكس انا ما قلتش حاجة خالص. بس بس هخليني بكرة اكمل ان شاء الله بازن الله تعالى ويكون الوقت اوسع وارجو انكم تاخدوا هذا الكلام ماخذ الجد وماخذ العدل ومأخذ الانصاف
وعايز اقول للاخوة اللي بيدافعوا في الناحية التانية او القضاة خليكم ازكية خليك ذكي بلاش تتعامل باستغلاق مخ بلاش انصفني من نفسك عشان انا اثق فيك قل لي صحيح كزا وكزا وكزا علشان انا
اكل يعني اثق في كلامه خلي بالك ان انا بكلمكم باللي انتم بتسلموا به يعني انا مش بكلمك بشيء انت انت رافضه؟ لا ده شيء انت بتقول ايوة كل ده مبسوط
انا منه مسلم به وتعرفوا انه جوهر القضية مش سن القضاة لا ده اوسع من كده بكتير ده جوهر القضية صراع على سلطة نخاف انها تزلم احكام زالمة ناس في مواقع ممكن تطلع احكام زالمة. فنخلي بالنا من هذا. ايها الاخوة الذكاء هكذا
ان تتطهر انت لتصلح وليقتنع الناس بك وزمان الراجل العجوز في بلدنا في الريف كان يقول كده انا لو ماشي ولقيت واحد جامد واخويا راح وابني راح ضاربه انا اللي اتلفت واضرب ابني لاني لو ما عملتش كده الراجل الغريب ده هو اللي هيضرب ابني. فايها القضاء انت انصف من نفسك وان شاء الله غدا
باذن الله تعالى نستكمل ايها الاخوة كلمات محددة اولا لقاؤنا يوم الجمعة في اسد من الفرات في المغرب في صلاة المغرب هو اية الرباط في هذه المرحلة والا سينتهي كل شيء
اية الرباط نذهب اليه مهما كانت الظروف ثانيا لقاؤنا غدا ان شاء الله وبقية الموضوعات التي نريد ان نتناولها شكر الله لكم وجمعنا على الخير والهدى. واسأل الله لي ولكم الرشاد
وآآ اعتذر ان ضيق الوقت لم يمكني من اني اتم الفكرة بالكامل اليوم لكن ان شاء الله